

**ประกาศสํานักงานสาธารณสุขอําเภอเทพสถิต**

**เรื่อง มาตรการแนวทางปฏิบัติในการรับส่วนแถมพิเศษ ส่วนชดเชย ส่วนสนับสนุน หรือส่วนอื่นใดเพิ่มเติมจากหน่วยงานของรัฐกําหนดไว้ในขอบเขตของงาน หรือรายละเอียดคุณลักษณะเฉพาะ**

**ของสํานักงานสาธารณสุขอําเภอเทพสถิต**

-----------------------------------------------------------

สํานักงานสาธารณสุขอําเภอเทพสถิต พิจารณาแล้ว เพื่อให้ส่วนงานและสถานบริการในสังกัดสํานักงานสาธารณสุขอําเภอเทพสถิต มีแนวปฏิบัติในการรับส่วนแถมพิเศษ ส่วนชดเชย ส่วนสนับสนุน หรือส่วนอื่นใดเพิ่มเติมจากหน่วยงานของรัฐ กําหนดไว้ในขอบเขตของงาน หรือรายละเอียดคุณลักษณะเฉพาะของพัสดุของสํานักงานสาธารณสุขอําเภอเทพสถิต ที่สอดคล้องหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐด่วนที่สุดที่ กค(กวจ)0405.2 ว457 ลงวันที่ 17 กันยายน 2562 และไม่ขัดกับเรื่องผลประโยชน์ส่วนตนและผลประโยชน์ ส่วนรวม ดังนี้

1. ส่วนงานและสถานบริการในสังกัดสํานักงานสาธารณสุขอําเภอเทพสถิต ต้องดําเนินการจัดซื้อจัดจ้างภายใต้พระราชบัญญัติฯ และกฎกระทรวง ระเบียบ และประกาศที่ออกตามความในพระราชบัญญัติฯ ภายใต้ขอบเขตของงานหรือรายละเอียดคุณลักษณะของพัสดุของหน่วยงานของรัฐนั้น ทั้งนี้ส่วนงานและสถานบริการสํานักงานสาธารณสุขอําเภอเทพสถิต จะกําหนดเงื่อนไขส่วนแถมพิเศษ ส่วนชดเชย ส่วนสนับสนุน หรือส่วนอื่นใดเพิ่มเติมจากส่วนที่ราชการฯ กําหนดไว้ในขอบเขตของงานหรือรายละเอียดคุณลักษณะเฉพาะของพัสดุ เพื่อเป็นเงื่อนไขหรือเป็นเกณฑ์ ในการพิจารณาคัดเลือกข้อเสนอไม่ได้

2. เมื่อดําเนินการจัดซื้อจัดจ้างตามข้อ 1. จนได้ผู้ชนะการจัดซื้อจัดจ้างหรือผู้ที่ได้รับการคัดเลือกแล้วหากมีผู้ยื่นข้อเสนอรายนั้นประสงค์ที่จะให้ส่วนแถมพิเศษ ส่วนชดเชย ส่วนสนับสนุน หรือส่วนอื่นใดเพิ่มเติมจากส่วนงานและสถานบริการในสังกัดสํานักงานสาธารณสุขอําเภอเทพสถิต กําหนดไว้ในขอบเขตของงานหรือรายละเอียดคุณลักษณะเฉพาะของพัสดุให้ส่วนราชการฯ แจ้งให้ผู้ยื่นข้อเสนอดังกล่าวทําหนังสือแสดงเจตนาในการให้ส่วนแถมพิเศษส่วนชดเชย ส่วนสนับสนุน หรือส่วนอื่นใดเพิ่มเติมต่อส่วนงาน สถานบริการต่างๆ ในสังกัดสํานักงานสาธารณสุขอําเภอเทพสถิต ทั้งนี้ต้องไม่มีเงื่อนไขใดๆ ต่อส่วนราชการฯ

3. ให้ส่วนงาน และสถานบริการต่างๆ ในสังกัดสํานักงานสาธารณสุขอําเภอเทพสถิต ตรวจรับส่วนแถมพิเศษส่วนชดเชย ส่วนสนับสนุน หรือส่วนอื่นใดเพิ่มเติมจากส่วนราชการฯ กําหนดไว้ในขอบเขตของงานหรือรายละเอียดคุณลักษณะเฉพาะด้วย

อนึ่ง เอกสารส่งมอบพัสดุตามสัญญา จะปรากฏส่วนแถมพิเศษ ส่วนชดเชย ส่วนสนับสนุนหรือส่วนอื่นใดเพิ่มเติม มาในฉบับเดียวกัน หรือจะแยกคนละฉบับก็ได้

4. พัสดุของส่วนงาน สถานบริการต่างๆ ในสังกัดสํานักงานสาธารณสุขอําเภอเทพสถิต ไม่ว่าจะได้มาด้วยประการใดให้ส่วนราชการฯ จัดให้มีการควบคุมดูแลพัสดุที่อยู่ในความครอบครอง ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ด้วย

/ 5. พัสดุของส่วนงาน...

5. พัสดุของส่วนงาน สถานบริการต่างๆ ในสังกัดสํานักงานสาธารณสุขอําเภอเทพสถิต ต้องจัดทํารายงานการรับส่วนแถมพิเศษ ส่วนชดเชย ส่วนสนับสนุน หรือส่วนอื่นใดเพิ่มเติมจากที่หน่วยงานของรัฐกําหนดไว้ในขอบเขตของงานหรือรายละเอียดคุณลักษณะเฉพาะของพัสดุตามแบบรายงาน การรับส่วนแถมพิเศษฯ ของสํานักงานสาธารณสุขอําเภอเทพสถิต

 ประกาศ ณ วันที่ 2 เดือน มกราคม พ.ศ. ๒๕๖8



 (นายสายัณห์ สุวรรณโรจน์)

 สาธารณสุขอำเภอเทพสถิต